**PRACOVNÝ LIST**

**Mesto, v ktorom žijem**

**Sečovce**

**Prečítaj si text:**

**Sečovce** sa nachádzajú na severovýchodnom okraji [okresu Trebišov](https://sk.wikipedia.org/wiki/Trebi%C5%A1ov_(okres)) na [východnom Slovensku](https://sk.wikipedia.org/wiki/V%C3%BDchodn%C3%A9_Slovensko), cca 28 km východne vzdušnou čiarou od [Košíc](https://sk.wikipedia.org/wiki/Ko%C5%A1ice) a cca 340 km [východo-severovýchodne](https://sk.wikipedia.org/wiki/Svetov%C3%A1_strana) od hlavného mesta [Bratislavy](https://sk.wikipedia.org/wiki/Bratislava), v blízkosti štátnej hranice s [Maďarskom](https://sk.wikipedia.org/wiki/Ma%C4%8Farsko) (20,9 km juhozápadne) a [Ukrajinou](https://sk.wikipedia.org/wiki/Ukrajina) (40,9 km východo-juhovýchodne).

Súčasťou mesta sú dve [mestské časti](https://sk.wikipedia.org/wiki/Mestsk%C3%A9_%C4%8Dasti_Se%C4%8Doviec) (bez štatútu [obce](https://sk.wikipedia.org/wiki/Obec_(slovensk%C3%A1_spr%C3%A1vna_jednotka))) – [Albínov](https://sk.wikipedia.org/wiki/Alb%C3%ADnov) na severnom okraji [extravilánu](https://sk.wikipedia.org/wiki/Extravil%C3%A1n) a Kochanovce, ktorých intravilán sa na východe priamo napája na intravilán Sečoviec. Kochanovce boli do roku 1948 samostatnou obcou a Albínov mal postavenie [osady](https://sk.wikipedia.org/wiki/Osada), ktorá sa v 20. až 30. rokoch 20. storočia začala rozrastať do podoby [dediny](https://sk.wikipedia.org/wiki/Dedina_(v%C5%A1eobecne)).

Centrum mesta leží v nadmorskej výške 149 m n. m., najvyšší bod v katastrálnom území mesta (cca 210 m n. m.) sa nachádza v lokalite Vinice (záhradkárska oblasť Stašov), kde je najnápadnejším vrchom Koscelok s nadmorskou výškou 164 m n. m. Najnižší bod sa nachádza na východe extravilánu mestskej časti Kochanovce (110 m n. m.).

Sečovcami preteká potok [Trnávka](https://sk.wikipedia.org/wiki/Trn%C3%A1vka_(pr%C3%ADtok_Ondavy)), do ktorého sa v juhovýchodnej časti extravilánu vlieva potok [Trnava](https://sk.wikipedia.org/wiki/Trnava_(pr%C3%ADtok_Trn%C3%A1vky)).

**Moderné dejiny (1918 – súčasnosť)**

* [1924](https://sk.wikipedia.org/wiki/1924) – do tohto roku bolo celé mesto zelektrifikované.
* [1927](https://sk.wikipedia.org/wiki/1927) – prvé rádio v Sečovciach, ktoré vlastnil Andrej Sabol, majiteľ reštaurácie Slovák na Ternave.
* [1928](https://sk.wikipedia.org/wiki/1928) – do tohto roku bolo mesto sídlom okresu so 63 obcami a 14 notariátmi.
* [1942](https://sk.wikipedia.org/wiki/1942) – deportovaná väčšina občanov [židovskej národnosti](https://sk.wikipedia.org/wiki/%C5%BDidia) do koncentračných táborov v [Poľsku](https://sk.wikipedia.org/wiki/Po%C4%BEsko) a [Nemecku](https://sk.wikipedia.org/wiki/Nacistick%C3%A9_Nemecko)
* [1944](https://sk.wikipedia.org/wiki/1944)
  + [jún](https://sk.wikipedia.org/wiki/J%C3%BAn) – nemecká armáda začína v priestore budovať obranné postavenia
  + [1. december](https://sk.wikipedia.org/wiki/1._december) – 15. útočná ženijná brigáda pod velením plukovníka M. D. Baroša obsadila [Hriadky](https://sk.wikipedia.org/wiki/Hriadky) a získala prístup k Sečovciam
  + [2. december](https://sk.wikipedia.org/wiki/2._december) – o polnoci začala bitka o mesto, ktorá sa skončila obsadením mesta 107. a 11. streleckým zborom Červenej armády a ústupom nemeckých vojsk do obranného postavenia Gisela Stellung v oblasti [Dargovského priesmyku](https://sk.wikipedia.org/wiki/Dargovsk%C3%BD_priesmyk)
* [1946](https://sk.wikipedia.org/wiki/1946)–[1947](https://sk.wikipedia.org/wiki/1947) – povojnová obnova elektrifikácie, telekomunikácie, budovy pošty, železničnej stanice, kostolov a vybudovanie finančnej budovy.
* [1948](https://sk.wikipedia.org/wiki/1948)
  + Kochanovce boli zlúčené so Sečovcami
  + bola zriadená strojová a traktorová stanica (STS) ktorej vozidlový park pozostával zo 14 zahraničných traktorov a pracovalo v nej okolo 25 zamestnancov
* [1949](https://sk.wikipedia.org/wiki/1949) – Sečovce sa opäť stávajú okresným mestom
* [1954](https://sk.wikipedia.org/wiki/1954) – začalo fungovať Vlastivedné múzeum (neskôr sa prevádzka presťahovala do Trebišova)
* asi [1956](https://sk.wikipedia.org/wiki/1956) – [Albínov](https://sk.wikipedia.org/wiki/Alb%C3%ADnov) bol zlúčený so Sečovcami
* [1958](https://sk.wikipedia.org/wiki/1958) – bola vybudovaná nová budova kultúrneho domu na základoch barónskeho Fischerovho kaštieľa
* [1958](https://sk.wikipedia.org/wiki/1958) – prvý televízny signál v Sečovciach bol zachytený v zasadacej miestnosti Okresného národného výboru. Prvý televízor mal Štefan Róžai.
* [1960](https://sk.wikipedia.org/wiki/1960) – vznikol okres [Trebišov](https://sk.wikipedia.org/wiki/Trebi%C5%A1ov). Množstvo okresných úradov a oddelení sa presťahovalo do Trebišova. Sečovce boli taktiež súčasťou tohto okresu.
* [1961](https://sk.wikipedia.org/wiki/1961) – od tohto roku ZŠ na ulici Komenského pravidelne organizuje Poddargovské hry žiakov
* [1966](https://sk.wikipedia.org/wiki/1966) – zriadená prevádzka strojárskeho závodu Strojstav na výrobu jednoduchších mechanizačných zariadení pre stavebníctvo[[45]](https://sk.wikipedia.org/wiki/Se%C4%8Dovce#cite_note-48)
* [1969](https://sk.wikipedia.org/wiki/1969) – odhalenie pamätnej tabule padlých spoluobčanov v druhej svetovej vojne na priečelí kultúrneho domu
* [2002](https://sk.wikipedia.org/wiki/2002) – uskutočnila sa prestavba Námestia sv. Cyrila a Metoda a osadenie súsošia solúnskych bratov sv. Cyrila a Metoda.
* [2006](https://sk.wikipedia.org/wiki/2006) – otvorené nové námestie s fontánou.